Stazione de Tarde

'A **stazione de Tarde** jè 'a prengepale stazione ferroviarie merce e viaggiature d'a cetate de Tarde. Se iacche jndr'à viale Duca d'Aosta, jndr'à le presse d'u Ponde de Porta Napule, jè 'nu node ferroviarie p'u traffeche reggionale e a lunghe percorrenze.

## Storie
'A costruzione d'a stazione de Tarde ave iniziate in seguite a l'approvazione d'u progette p'a Bare-Sciòje d'u Colle-Tarde; queste se concluse cu l'inaugurazione, 'u 15 settemmre 1868 in seguite a l'entrata in esercizie d'a tratte Sciòje d'u Colle-Tarde. 'U 28 febbrare 1869 'a stazione ha state collegate pure cu Metaponde in quande 'a Società pe le Strade Ferrate Meridiunale ave iniziate 'a costruzione d'a Ferrovie Joniche. Jndr'à stesse date ha state realizzate pure 'u collegamende 'mbrà stazione e Puerte de Tarde ed averte 'u prime tratte d'a Ferrovie Battipaglie-Putenze-Metaponde ca, 'na volta spicciate, avrebbe averte l'allore 'mbortante collegamende ferroviarie cu Salerne e Napule. 'U 6 scennare 1886 'a Suggetate pe le Strade Ferrate d'u Mediterranèe ha averte 'u prime tratte d'a linèe pe Brinnese ca spicciate avrebbe assicurate 'u collegamende, (cchiù veloce e sicure via ferrovie), 'mbrà le doje 'mbortande staziune e sede portuale. 'A stazione de Tarde ha state allore comune a le doje amministraziune ferroviarie d'a Rete Adriatiche e d'a Rete Mediterranèe. 'Nzigne a 'a fine d'u sechele XIX ha state l'mbortandissime node ferroviarie, pe l'Adriatica e 'u nord, addò gravave tutte 'u traffiche de derrate e legname proveniente d'a Calavrie e d'a Sicilie. Quìste se ridusse in seguite a l'averture d'a Ferrovie Tirreniche Meridionale ca ne spostò 'a maggior parte sus'a direttrice de Salerne e Napule. In seguite a 'a costituzione de le Ferrovie d'u Sud Est 'a stazione divenne origgene de ulteriore direttrice de traffiche reggionale via Martine Frange e p'a Valle d'Itrie.

## Strutture e 'mbiande
L'edificie de stazione risente de le canone stilistiche in voghe jndr'à metà d'u XIX sechele; consta de 'na strutture cendrale a doje elevaziune cu torre de l'orologgie cendrale e doje corpe laterale allungate a 'na elevazione dove troviame jndr'à 'nu corpe.  

P'u traffeche passeggere se condane 7 binarie passande, servite da 3 banchine munite de pensiline e panchine, collegate tramite sottopassagge ca parte da l'nderne 'a stazione pe servì le binarie 2, 3, 4 e 5 e 6, arrivanne 'nzigne a 'a banchine ca serve 'u binarie 7 austate da le FSE. Ve jè 'nu binarie ausate pe le manovre de otre tipologgie de trene o mezze ferroviarie. Jndr'à 'u passate 'u fascie binarie ha state molto cchiù ambie ma sembre limitate d'a posizione stesse d'a stazione jndr'à 'u quartiere Tambure de Tarde, 'nfatte, in direzione Metaponde/Bare ha state realizzate 'u fascie binarie d'u poste de movimende San Necole dove onne accantonate e custodite tutte 'u materiale ferroviarie e dove ve onne pure le OGR de Tarde.  

A l'nderne d'u fabbricate viaggiature jè presende 'na chiesere cattoleche, bagne pubbleche a 'u coste de 1 euro pe 'ngresse, 'u bar d'a stazione, l'edicole e 'a sezione d'a Polizie Ferroviarie. 

## Movemende
'A stazione jè servite da trene reggiunale svolte da Trenitaglie e Ferrovie d'u Sud Est jndr'à l'ambite d'u condratte de servizie stipulate c'a Reggione Pugghie verse Bare, Brinnese e pe Martine Franghe, nonché da trene a lunghe percorrenze svolte pure da Trenitaglie (Frecciarosse da/pe Melane/Torine via Metaponde/Putenze/Battipaglie e da/pe Melane via Bare/Adriatiche, InterCity da/pe Rome, Reggio Calavrie e Melane, InterCity Nuttate da/pe Melane e Lecce). 

Jndr'à 'u passate onne state pure presende reggionale pe Sibare e jndr'à le urteme anne autobus sostitutive Tarde-Sibare, p'u momende soppresse (accusì cumme otre collegamiende).

## Servizie
'A stazione dispone de:

*  Biglietterie automatiche e fisiche
*  Negozie
*  Servizie igieniche
A partire da 'u 2023 onne previste 'ndervende de riqualificazione d'a stazione e d'u piazzale antistande, in ottiche de future putenziamende d'a ferrovie passande e pe migliorà 'a connessione 'mbrà le mezze pubblece sus gomme e sus ferre.

## Note


## Bibbliografije
* Rete Ferroviaria Italiana, *Fascicolo Linea 135 (Potenza Centrale - Brindisi)*.

## Otre pruggette